CELEX: 62008TN0113
Language: sk
Date: 2008-02-29 00:00:00
Title: Vec T-113/08: Žaloba podaná 29. februára 2008 – Španielske kráľovstvo/Komisia

26.4.2008   
            
            
               SK
            
            
               Úradný vestník Európskej únie
            
            
               C 107/40
            
         Žaloba podaná 29. februára 2008 – Španielske kráľovstvo/Komisia
   (Vec T-113/08)
   (2008/C 107/68)
   Jazyk konania: španielčina
   Účastníci konania
   
      Žalobca: Španielske kráľovstvo (v zastúpení: M. Muñoz Pérez)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               zrušiť rozhodnutie Komisie 2008/68/ES z 20. decembra 2007, ktorým sa z financovania Spoločenstva vylučujú niektoré výdavky vynaložené členskými štátmi v rámci Záručnej sekcie Európskeho poľnohospodárskeho usmerňovacieho a záručného fondu (EPUZF), v časti, ktorá je predmetom tejto žaloby,
            
         
               —
            
            
               zaviazať žalovanú na náhradu trov konania.
            
         Žalobné dôvody a hlavné tvrdenia
   V napadnutom rozhodnutí sa vylučujú z financovania Spoločenstva určité opravy, medzi ktorými sa, na účely tejto žaloby, nachádzajú opravy týkajúce sa pomoci na výrobu olivového oleja v hospodárskych rokoch 1998/1999, 1999/2000 a 2000/2001 v celkovej výške 183 965 185,54 eur, a priamych platieb, pomoci na plochu pre plodiny pestované na ornej pôde, o ktorú bolo požiadané v rokoch 2003 a 2004 v celkovej výške 16 591 528,35 eur.
   Konkrétne sa táto žaloba týka finančnej opravy prijatej v súvislosti s pomocou na výrobu olivového oleja, s výnimkou tej časti, ktorá sa týka hospodárskeho roka 1999/2000 v Andalúzii, a opravy prijatej v súvislosti s pomocou na plochu pre plodiny pestované na ornej pôde, o ktorú bolo požiadané v rokoch 2003 a 2004.
   Na podporu svojich návrhov žalobkyňa uvádza:
   
               —
            
            
               Pokiaľ ide o pomoc na výrobu olivového oleja:
               
                           —
                        
                        
                           Porušenie článku 8 nariadenia č. 1663/95 (1), pretože finančná oprava sa nezakladá na pripomienkach predložených Komisiou pri kontrolách vykonaných v rámci vyšetrovania, ale na prenesení pripomienok z iných vyšetrovaní.
                        
                     
                           —
                        
                        
                           Porušenie článkov 2 a 3 nariadenia č. 729/70 (2) a článku 2 nariadenia č. 1258/1999 (3), pretože v napadnutom rozhodnutí sa tieto články uplatňujú na prípad, na ktorý sa nevzťahujú vzhľadom na nedostatočný charakter údajných nezrovnalostí, na ktoré sa odvoláva Komisia pri odôvodnení prijatej finančnej opravy.
                        
                     
                           —
                        
                        
                           Nedodržanie 24-mesačnej lehoty predchádzajúcej písomnému oznámeniu výsledkov kontroly, ktorá je stanovená v článku 7 ods. 4 nariadenia č. 1258/99.
                        
                     
         
               —
            
            
               Pokiaľ ide o pomoc na plochu pre plodiny pestované na ornej pôde:
               
                           —
                        
                        
                           Nedodržanie postupu stanoveného v článku 8 ods. 1 nariadenia č. 1663/95, pretože dôvody, na ktorých sa zakladá finančná oprava, neboli uvedené v dokumente, v ktorom boli členskému štátu oznámené výsledky kontroly, a subsidiárne, nedodržanie 24-mesačnej lehoty stanovenej v článku 7 ods. 4 nariadenia č. 1258/1999.
                        
                     
                           —
                        
                        
                           Porušenie článku 2 nariadenia č. 1258/1999, pretože v napadnutom rozhodnutí sa tento článok uplatňuje na prípad, na ktorý sa nevzťahuje vzhľadom na nedostatočný charakter nezrovnalostí, na ktoré sa odvoláva Komisia.
                        
                     
                           —
                        
                        
                           Porušenie ustanovenia článku 2 uvedeného predpisu, ako aj ustanovení usmernení pre výpočet finančných následkov pri príprave rozhodnutia o zúčtovaní výkazov záručnej sekcie EPUZF.
                        
                     
         
      (1)  Nariadenie Komisie (ES) č. 1663/95 zo 7. júla 1995 stanovujúce podrobné pravidlá uplatňovania nariadenia Rady (EHS) č. 729/70 týkajúceho sa postupu pri zúčtovaní výkazov záručnej sekcie EPUZF (Ú. v. ES L 158, s. 6; Mim. vyd. 03/018, s. 31).
   
      (2)  Nariadenie Rady (EHS) č. 729/70 z 21. apríla 1970 o financovaní Spoločnej poľnohospodárskej politiky [neoficiálny preklad] (Ú. v. ES L 94, s.13).
   
      (3)  Nariadenie Rady (ES) č. 1258/1999 zo 17. mája 1999 o financovaní Spoločnej poľnohospodárskej politiky (Ú. v. ES L 160, s. 103; Mim. vyd. 03/025, s. 414).